Oficiālais Vēstnesis L 345 , 31/12/1994 Lpp. 0001 - 0894



Komisijas Regula (EK) Nr. 3115/94 (1994. gada 20. decembris) par Padomes Regulas (EEK) Nr. 2658/87 par tarifu un statistikas nomenklatūru un kopējo muitas tarifu I un II pielikuma grozījumiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu [1], un jo īpaši tās 9. un 12. pantu, tā kā ar Regulu (EEK) Nr. 2658/87 ir izveidota preču nomenklatūra, še turpmāk – "kombinētā nomenklatūra", kas atbilst reizē Kopienas kopējā muitas tarifa un Kopienas ārējās tirdzniecības statistikas prasībām; tā kā kombinētajā nomenklatūrā jāizdara grozījumi, ievērojot: - mainītās prasības attiecībā uz statistiku vai tirdzniecības politiku, jo īpaši atbilstīgi Padomes lēmumam, ar kuru vienlaicīgi stājas spēkā tiesību akti, kas īsteno daudzpusējo tirdzniecības sarunu Urugvajas kārtas rezultātus [2], un Padomes regulai par atsevišķiem pasākumiem, kas saistīti ar sarunu nobeigumu atbilstīgi XXIV.6 pantam, un citiem vienkāršošanai vajadzīgiem pasākumiem [3], - vajadzību savstarpēji pielīdzināt vai precizēt tekstus; tā kā Regulas (EEK) Nr. 2658/87 12. pants paredz, ka Komisijai katru gadu ar regulu, kas piemērojama no nākamā gada 1. janvāra, jāapstiprina kombinētā nomenklatūra galīgā redakcijā ar atbilstošajām autonomajām un līgtajām kopējā muitas tarifa nodokļu likmēm, ko nosaka Padomes vai Komisijas pasākumi [4]; tā kā jāatjaunina Regulas (EEK) Nr. 2658/87 II pielikums par īpašajiem Kopienas pasākumiem, kas norādīti minētās regulas 2. pantā, ievērojot to Kopienas pasākumu attīstību, kuri var ietekmēt TARIC; tā kā šajā regulā paredzētie pasākumi saskan ar Muitas kodeksa komitejas Tarifu un statistikas nomenklatūras nodaļas atzinumu, IR PIEŅĒMUSI ŠO REGULU. 1. pants Regulas (EEK) Nr. 2658/87 I un II pielikums tiek nomainīti ar šās regulas pielikumiem. 2. pants Regulas I pielikuma 3. daļas I iedaļas 2. pielikumā uzskaitītās autonomās un līgtās nodokļu likmes nomaina atbilstīgās likmes, kas uzskaitītas I pielikuma 2. daļā (muitas nodokļu sarakstā), no dienas, ko noliek Padome, īstenojot daudzpusējo tirdzniecības sarunu Urugvajas kārtā noslēgtos līgumus. 3. pants Šī regula stājas spēkā 1995. gada 1. janvārī. Šī regula uzliek saistības kopumā un ir tieši piemērojama visās dalībvalstīs. Briselē, 1994. gada 20. decembrī Komisijas vārdā — Komisijas locekle Christiane Scrivener [1] OV L 256, 7.9.1987., 1. lpp. [2] Lēmums vēl nav publicēts "Oficiālajā Vēstnesī". [3] Regula vēl nav publicēta "Oficiālajā Vēstnesī". [4] Šās regulas I pielikumā iekļauti grozījumi, ko nosaka šādu dokumentu pieņemšana: - Komisijas 1993. gada 21. septembra Regula (EEK) Nr. 2593/93 (OV L 238, 23.9.1993., 18. lpp.), - Komisijas 1993. gada 27. oktobra Regula (EEK) Nr. 2976/93 (OV L 268, 29.10.1993., 21. lpp.), - Komisijas 1994. gada 28. janvāra Regula (EK) Nr. 177/94 (OV L 24, 29.1.1994., 33. lpp.), - Komisijas 1994. gada 9. marta Regula (EK) Nr. 535/94 (OV L 68, 11.3.1994., 15. lpp.), - Komisijas 1994. gada 20. aprīļa Regula (EK) Nr. 882/94 (OV L 103, 22.4.1994., 5. lpp.), - Komisijas 1994. gada 6. jūlija Regula (EK) Nr. 1641/94 (OV L 172, 7.7.1994., 12. lpp.), - Komisijas 1994. gada 11. jūlija Regula (EK) Nr. 1706/94 (OV L 180, 14.7.1994., 17. lpp.), - Komisijas 1994. gada 15. jūlija Regula (EK) Nr. 1737/94 (OV L 182, 16.7.1994., 9. lpp.), - Padomes 1994. gada … decembra Lēmums 94/…/EK (OV L …, …, … lpp.), - Padomes 1994. gada … decembra Regula (EK) Nr. …/94 (OV L …, …, … lpp.). --------------------------------------------------